CELEX: 62016CN0321
Language: da
Date: 2016-06-06 00:00:00
Title: Sag C-321/16: Anmodning om præjudiciel afgørelse indgivet af Dublin Circuit & District Civil Courts Office (Irland) den 6. juni 2016 — Maria Isabel Harmon mod Owen Pardue

1.8.2016   
            
            
               DA
            
            
               Den Europæiske Unions Tidende
            
            
               C 279/22
            
         Anmodning om præjudiciel afgørelse indgivet af Dublin Circuit & District Civil Courts Office (Irland) den 6. juni 2016 — Maria Isabel Harmon mod Owen Pardue
   (Sag C-321/16)
   (2016/C 279/29)
   Processprog: engelsk
   
      Den forelæggende ret
   
   Dublin Circuit & District Civil Courts Office
   
      Parter i hovedsagen
   
   
      Sagsøger: Maria Isabel Harmon
   
      Sagsøgt: Owen Pardue
   
      Præjudicielle spørgsmål
   
   
               1.
            
            
               Henset til det ovenstående, har Rigsadvokaten [Director of Public Prosecutions, DPP] krænket Owen Pardues grundlæggende rettigheder, herunder navnlig rettighederne i artikel 6, 20, 41, 47 og 48 og suppleret af præamblen i chartret om grundlæggende rettigheder?
            
         
               2.
            
            
               Henset til det ovenstående, har Rigsadvokaten ret til at nægte at efterleve legitime retsafgørelser, og/eller er det i overensstemmelse med chartret om grundlæggende rettigheder, såfremt denne underlader at efterleve og/eller undlader at give en forklaring eller en begrundelse for den manglende efterlevelse?
            
         
               3.
            
            
               Henset til det ovenstående, og eftersom Rigsadvokatens afgørelser kun er undergivet domstolskontrol, hvis det er godtgjort, at Rigsadvokaten traf en afgørelse i ond tro eller var påvirket af en uretmæssig begrundelse eller uretmæssig politik, som den nuværende irske lovgivning tillader, er dette da henset til de faktiske omstændigheder i denne sag i overensstemmelse med og foreneligt med chartret om grundlæggende rettigheder?